Поредният абсурд: Бараж между два софийски отбора ще се играе в Пловдив | Корнер.dir.bg
01:57 | 18.08.19
"Витоша" и "Локомотив" (Сф) ще пътуват и спят в града под Тепетата, вместо да играят в столицата
18:05 | 22 май 2018 20 4898 Снимка: Bulphoto
Баражът за оставане или влизане в Първа професионална лига между "Витоша" и "Локомотив" (Сф) ще се играе в Пловдив. Мачът е в петък, 25 май от 20 часа на стадиона в парк "Лаута".
Информацията е смущаваща по една единствена, но достатъчна причина - двата отбора са от столицата! Не е ясно какви са мотивите БФС да не може да намери и осигури стадион в София за двубоя, след като при така наложената програма отбори и привърженици ще пътуват и нощуват до Пловдив и обратно, вместо просто да се срещнат на софийски терен.
Официалната информация е, че стадион "Васил Левски" е зает за детски турнир в деня на баража, а ден по-рано на "Георги Аспарухов" е плейофът за влизане в Лига Европа. Не е съвсем ясно с какво двете събития си пречат, а и какво се случва с арените на ЦСКА и "Славия" - например, питани ли са тези клубове дали имат проблем да ги предоставят за мача.
При всички положения това е поредният абсурд в българския футбол.